Kagera
Kagera (angl., suah. Kagera; kinjar. Akagera) – upė centrinėje Afrikoje, Nilo ištaka. Prasideda Burundyje, susiliejus Njavarongo ir Ruvuvu upėms. Teka plačiu pelkėtu slėniu į šiaurę, sudaro Ruandos – Tanzanijos, Tanzanijos – Ugandos sienas. Įteka į Viktorijos ežerą 40 km nuo Bukobos. Tekmėje nemažai slenksčių ir krioklių. Žemupys laivuojamas. Aplink upę iš Ruandos pusės įkurtas Akageros nacionalinis parkas. Ruandos genocido metu upė dažnai atplukdydavo nužudytųjų kūnus į Viktorijos ežerą.